ПРИЛОЖЕНИЕ 2

КОМИ РЕСПУБЛИКАЛӦН

**ОЛАНПАС**

**Бӧрйысьӧмъяс да референдумъяс котыртан да нуӧдан юалӧмъяс серти Коми Республикаса оланпасъясӧ вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2021 вося лӧддза-номъя тӧлысь 24 лунӧ

**1 статья.** Пыртны «КомиРеспубликаын бӧрйысьӧмъяс да референдумъясйылысь» Коми Республикаса Оланпасӧ (КомиРеспубликаса канму власьт органъяслӧн индӧд-тшӧктӧмъяс, 2010, 36 №, 839 ст.; 44 №, 1012 ст.; 2011, 23 №, 605 ст.; 50 №, 1483 ст.; 2012, 21 №, 477 ст.; 34 №, 785 ст.; 71 №, 1838 ст.; 2013, 18 №, 373 ст.; 32 №, 596 ст.; 2014, 9 №, 112 ст.; 13 №, 208 ст.; 16 №, 292 ст.; 27 №, 526 ст.; 35 №, 722 ст.; 2015, 8 №, 94 ст.; 26 №, 365 ст.; 2016, 1 №, 3 ст.; 6 №, 78 ст.; 10 №,118 ст.; 20 №, 301 ст.; 2017, 9 №, 152 ст.; 13 №, 232 ст.; 21 №, 358 ст.; 27 №, 483 ст.; 2018, 4 №, 64 ст.; 14 №, 240 ст.; 243 ст.; 17 №, 301 ст.; 19 №, 366 ст.; 2019, 5 №, 57 ст.; 8 №, 106 ст.; 15 №, 222 ст.; 21 №, 316 ст.; 2020, 8 №, 115 ст.; 2021, 3 №, 50 ст.) татшӧм вежсьӧмъяс:

1. 2 статьяса 5 юкӧнын:

1) медводдза абзац гижны тадзи:

«5. Коми Рес­публикаса Каналан Сӧветлӧн депутатӧ вермасны бӧрйыны Россия Федерацияса гражданинӧс, коді пыр олӧ Россия Федерацияын, кодлӧн абу суйӧрсайса канмулӧн гражданство (подданство) либӧ сэні олӧм вылӧ кабала либӧ Россия Федерацияса гражданинлӧн суйӧрсайса канму мутасын пыр олӧм вылӧ инӧд эскӧдан мӧд документ, кодлӧн Федеральнӧй оланпас серти эм пассивнӧй бӧрйысян инӧд да кодлы тырӧма 21 арӧс.»;

2) содтыны татшӧм сюрӧса мӧд абзац:

«Меставывса асвеськӧдлан бӧрйӧм чина мортӧн вермӧны бӧрйыны Россия Федерацияса гражданинӧс, кодлӧн Федеральнӧй оланпас серти эм пассивнӧй бӧрйысян инӧд да кодлы тырис 21 арӧс.».

2. 32 статьяын:

1) 1 юкӧнӧ содтыны татшӧм сюрӧса абзац:

«Сэк, кор кандидат лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд, та йылысь тӧдмӧгъяссӧ быть колӧ индыны заявлениеын, кутшӧмӧс урчитӧма тайӧ юкӧнса медводдза абзацӧн.»;

2) 7 юкӧнӧ содтыны «, сы лыдын тӧдмӧгъяс сы йылысь, мый кандидат лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд» кывъяс.

3. 47 статьяӧ содтыны татшӧм сюрӧса 41 юкӧн:

«41. Бӧрйысьысьяслы комиссияясӧн, а сідзжӧ организацияясӧн, кутшӧмъяс лэдзӧны йӧзӧс юӧртан средствояс, сетевӧй изданиеяслӧн редакцияясӧн кандидат йылысь, коді лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидат йылысь, кодӧс аффилируйтӧма суйӧрсайса агентлысь могъяс збыльмӧдысь морткӧд, юӧртігӧн колӧ индыны сы вылӧ, мый кандидат лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд.».

4. 52 статьяын:

1) 1 юкӧнса бӧръя сёрникузяӧ содтыны «, а сэк, кор лӧсялана комиссия примитӧма некымын лун чӧж дорвыв гӧлӧсуйтӧм йылысь помшуӧм, кутшӧмӧс урчитӧма Федеральнӧй оланпаслӧн 631 статьяса 1 либӧ 2 пунктӧн, ‒ медводдза гӧлӧсуйтан лунӧ меставывса кад серти ноль часын» кывъяс;

2) 2 юкӧнӧ содтыны «, а сэк, кор лӧсялана комиссия примитӧма некымын лун чӧж дорвыв гӧлӧсуйтӧм йылысь помшуӧм, кутшӧмӧс урчитӧма Федеральнӧй оланпаслӧн 631 статьяса 1 либӧ 2 пунктӧн, ‒ медводдза гӧлӧсуйтан лунӧ меставывса кад серти ноль часын» кывъяс;

3) 3 юкӧн гижны тадзи:

«3. Гӧлӧсуйтан лунӧ оз позь нуӧдны бӧрйысьӧмводзвывса агитация, референдум юалӧмъяс серти агитация.

Гӧлӧсуйтан лун водзын мунысь лунӧ оз позь нуӧдны бӧрйысьӧмводзвывса агитация, референдум юалӧмъяс серти агитация, случай кындзи, кор лӧсялана комиссия примитӧма некымын лун чӧж дорвыв гӧлӧсуйтӧм йылысь помшуӧм, кутшӧмӧс урчитӧма Федеральнӧй оланпаслӧн 631  статьяса 1 да 2 пунктӧн.».

5. 56 статьяӧ содтыны татшӧм сюрӧса 131 юкӧн:

«131. Сэк, кор пасйӧм кандидат, коді лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ пасйӧм кандидат, кодӧс аффилируйтӧма суйӧрсайса агентлысь могъяс збыльмӧдысь морткӧд, участвуйтіс ӧтувъя агитационнӧй мероприятиеын, сылӧн выступитӧм водзвылын (дырйи) колӧ юӧртны сы йылысь, мый тайӧ кандидатыс лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд. Сэк, кор ӧтувъя агитационнӧй мероприятиеын участвуйтӧ пасйӧм кандидат, кодӧс вӧзйис бӧрйысян ӧтув, коді лӧсялана бӧрйысьӧмъяс дырйи вӧзйис кандидатӧс (сы лыдын кандидатъяслӧн списокын), коді лоӧ суйӧрсайса агентлысь могъяс збыльмӧдысь торъя мортӧн либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд, сылӧн выступитӧм водзвылын (дырйи) колӧ юӧртны сы йылысь, мый бӧрйысян ӧтув вӧзис татшӧм кандидатӧс.».

6. 66 статьяса 13 юкӧнын:

1) мӧд абзацын «абу збыль» кывъяс бӧрын содтыны «либӧ абу тырвыйӧ» кывъяс;

2) коймӧд абзацын:

а) «абу збыль» кывъяс бӧрын содтыны «либӧ абу тырвыйӧ» кывъяс;

б) содтыны «жертвуйтысь йылысь тӧдмӧгъяслӧн абу тырвыйӧлун дырйи» кывъяс.

7. 68 статьяса 6 юкӧнын:

1) 6 пунктын «бырӧдан кадпас йылысь юӧръяс.» кывъяс вежны «бырӧдан кадпас йылысь юӧръяс;» кывъясӧн;

2) содтыны татшӧм сюрӧса 7 пункт:

«7) сэк, кор пасйӧм кандидат, сы лыдын кандидатъяслӧн списокын, лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд, ‒ та йылысь юӧр.».

8. 70 статьяын:

1) 4 юкӧнын:

а) 10 пунктын «судимосьт йылысь юӧръяс.» кывъяс вежны «судимосьт йылысь юӧръяс;» кывъясӧн;

б) содтыны татшӧм сюрӧса 11 пункт:

«11) сэк, кор пасйӧм кандидат, кодӧс пыртӧма бӧрйысян бюллетеньӧ, лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд, ‒ тӧдмӧгъяс лӧсялӧмӧн сы йылысь, мый кандидат лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд.»;

2) 5 юкӧнӧ содтыны татшӧм сюрӧса мӧд абзац:

«Сэк, кор пасйӧм кандидат, кодӧс пыртӧма бӧрйысян бюллетеньӧ, лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд, бӧрйысян бюллетеньын колӧ индыны тӧдмӧгъяс сы йылысь, мый кандидат лоӧ торъя мортӧн, коді збыльмӧдӧ суйӧрсайса агентлысь могъяссӧ, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд. Сэк, кор татшӧм кандидатӧс (кандидатъясӧс) пыртӧма кандидатъяслӧн списокӧ да сы йылысь (на йылысь) тӧдмӧгъяссӧ абу пыртӧма бӧрйысян бюллетеньӧ тайӧ юкӧнлӧн медводдза абзац серти, бӧрйысян бюллетеньын индыссьӧ, мый кандидатъяслӧн списокын вӧзйӧма татшӧм кандидатӧс (кандидатъясӧс).».

9. 86 статьяын:

1) 4 юкӧнын:

а) медводдза абзацын «ӧтиысь оз этшаджык республиканскӧй либӧ меставывса газет-журналын бӧрйысьӧмъяслӧн, референдумлӧн тшупӧдлы лӧсялӧмӧн» кывъяс вежны «республиканскӧй либӧ меставывса газет-журналын бӧрйысьӧмъяслӧн, референдумлӧн тшупӧдлы лӧсялӧмӧн да (либӧ) «Коми Республикаса канму власьт органъясӧн примитӧм инӧда актъяс, мукӧд официальнӧй юӧр лыддьӧг» сетевӧй изданиеын (http://law.rkomi.ru/)» кывъясӧн;

б) мӧд абзацӧ «Газет-журнал» кывъяс бӧрын содтыны «, «Коми Республикаса канму власьт органъясӧн примитӧм инӧда актъяс, мукӧд официальнӧй юӧр лыддьӧг» сетевӧй изданиеса (http://law.rkomi.ru/)» кывъяс;

2) 5 юкӧнын:

а) медводдза абзацын «ӧтиысь абу этшаджык республиканскӧй либӧ меставывса газет-журналын бӧрйысьӧмъяслӧн, референдумлӧн тшупӧдлы лӧсялӧмӧн» кывъяс вежны «республиканскӧй либӧ меставывса газет-журналын бӧрйысьӧмъяслӧн, референдумлӧн тшупӧдлы лӧсялӧмӧн да (либӧ) «Коми Республикаса канму власьт органъясӧн примитӧм инӧда актъяс, мукӧд официальнӧй юӧр лыддьӧг» сетевӧй изданиеын (http://law.rkomi.ru/)» кывъясӧн;

б) мӧд абзацӧ «Газет-журнал» кывъяс бӧрын содтыны «, «Коми Республикаса канму власьт органъясӧн примитӧм инӧда актъяс, мукӧд официальнӧй юӧр лыддьӧг» сетевӧй изданиеса (http://law.rkomi.ru/)» кывъяс;

3) 6 юкӧнын:

а) медводдза абзацын «, а сідзжӧ Коми Республикалӧн Государственнӧй Сӧветса став бӧрйӧм депутатъяслӧн олантуй йылысь да мукӧд юӧр республиканскӧй газет-журналъясысь ӧтиын» кывъяс киритны;

б) мӧд абзац гижны тадзи:

«Тайӧ жӧ кадколастӧ Коми Республикаса бӧрйысян комиссия ыстӧ йӧзӧдӧм вылӧ Коми Республикалӧн Каналан Сӧветса став бӧрйӧм депутатлӧн олантуй йылысь да мукӧд тӧдмӧг канму дінму (Коми Республикаса) газет-журналӧ да (либӧ) «Коми Республикаса канму власьт органъясӧн примитӧм инӧда актъяс, мукӧд официальнӧй юӧр лыддьӧг» сетевӧй изданиеӧ (http://law.rkomi.ru/). Коми Республикалӧн Каналан Сӧветса бӧрйӧм депутатъяслӧн олантуй йылысь да мукӧд тӧдмӧглӧн йӧрышыс, кутшӧмъясӧс колӧ йӧзӧдны, урчитсьӧ Коми Республикаса бӧрйысян комиссиялӧн помшуӧмӧн.»;

4) 7 юкӧнса медводдза абзацын «меставывса ӧти газет-журналын» кывъяс киритны.

10. 1 содтӧдын пасйӧд гижны тадзи:

«Пасйӧд. Сэк, кор кандидатлӧн, кодлысь мыччӧдъяссӧ индӧны кырымасян листын, вӧлі либӧ эм судимосьт, кырымасян листын кандидатлӧн вич бӧрын индӧны кандидатлӧн судимосьт йылысь тӧдмӧгъяс. Сэк, кор кандидат лоӧ торъя мортӧн, коді збыльмӧдӧ суйӧрсайса агентлысь могъяс, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд, кырымасян листын кандидатлӧн вич бӧрын (сэк, кор кандидатлӧн сідзжӧ вӧлі либӧ эм судимосьт, - судимосьт йылысь тӧдмӧгъяс бӧрын) индӧны тӧдмӧгъяс сы йылысь, мый кандидат лоӧ торъя мортӧн, коді збыльмӧдӧ суйӧрсайса агентлысь могъяс, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд. Сэк, кор кандидат, код йылысь тӧдмӧгъясыс эмӧсь кырымасян листын, «Россия Федерацияса гражданалӧн бӧрйысян инӧдъяслӧн да референдумын участвуйтӧм вылӧ инӧдлӧн медшӧр гарантияяс йылысь» Федеральнӧй оланпаслӧн 33 статьяса 2 пункт серти баллотируйтчыны сӧгласлун йылысь шыӧдчӧмын индіс кансяма ютырӧ либӧ мӧд ӧтйӧза ӧтувӧ ассьыс пырӧмсӧ да тайӧ кансяма ютырын либӧ тайӧ ӧтйӧза ӧтувын ассьыс статуссӧ, та йылысь тӧдмӧгъяссӧ индӧны кырымасян листын кандидатлӧн оланін йылысь тӧдмӧгъяс бӧрын либӧ кандидатлӧн судимосьт йылысь тӧдмӧгъяс бӧрын, а сэк, кор кандидат лоӧ торъя мортӧн, коді збыльмӧдӧ суйӧрсайса агентлысь могъяс, либӧ кандидатӧн, кодӧс аффилируйтӧма суйӧрсайса агентлысь могъяс збыльмӧдысь морткӧд, ‒ та йылысь тӧдмӧгъяс бӧрын. Кырымасян листсӧ лӧсьӧдӧны сӧмын ӧти боксянь гижӧм вылӧ да колӧ, медым сэні вӧлі вит строка бӧрйысьысьяслысь кырымпасъяс пуктӧм могысь.».